Енвер-паша је за тај пораз кривио јерменске побуњенике да су нападали линије снабдевања турске војске. Због тога долази до геноцида над Јерменима. У фебруару 1915. свих 60.000 мобилизованих јерменских војника затворено је у радне логоре и после убијено. Јермене у близини фронта (слична је судбина задесила и људе далеко од линије фронта) потерали су да пешаче према негостољубивим пустињским крајевима Сирије и Месопотамије, а 24. априла су у Истанбулу и другим великим турским градовима хапшени и побијени јерменски интелектуалци.